

9820 гр. Смядово, пл. „Княз Борис І”№2; телефон: 05351/2033; факс: 05351/2226

obshtina\_smiadovo@abv.bg www.smyadovo.bg

П Р О Т О К О Л

№3

Днес, 09.03.2022 г. от 11:00 часа с оглед предприемането на мерки за предотвратяване на разпространението на респираторни заболявания – COVID-19 се проведе неприсъствено заседание на Постоянната общинска епизоотична комисия, назначена със Заповед №180/12.04.2021 г. на Кмета на Община Смядово, относно набелязване на мерки за изпълнение на План за действие на България по отношение на обектите за отглеждане на свине за лични нужди, във връзка с АЧС, утвърден със Заповед №11-53/17.03.2021 г. на ИД на БАБХ.

Заседанието протече при следния ред:

1. Запознаване с Протокол №4/01.03.2022 г. на Областна епизоотична комисия и набелязване на мерки и действия по отношение на АЧС, писмо вх. №06-00-61/01.03.2022 г.

След 25.01.2022 г. са обявен 76 случая на АЧС на вторично възникнали огнища при диви свине в териториалните обхвати на ДГС и ДЛС в областите Пловдив /5/, Пазарджик /3/,Перник /2/, В. Търново /6/, Кърджали /10/, Хасково /1/, Бургас /5/, Стара Загора /7/, Смолян /5/, Сливен /2/, Габрово /7/, Търговище /6/, София /1/, Кюстендил /3/, Благоевград /2/, Ямбол /3/, Добрич /2/, Русе /1/, Варна /3/, Шумен /1/ и Разград /1/.

Със Заповед №11-129/31.001.2022 г. на ИД на БАБХ е обявено първично огнище в животновъден обект за отглеждане на свине за лични нужди в с. Кавракирово, община Петрич, област Благоевград.

Област Шумен не попада в 10-километровата наблюдава зона по отношение на това огнище, но попада в обхвата на проверки от страна на горските стопанства за огнище при диви свине. От страна на ОДБХ – Шумен е присъствено унищожаване на труповете на две прасета, реагирали положително на проби за АЧС след отстрел. Съставени са констативни протоколи.

Служителите на ОДБХ – Шумен ежемесечно следят промишлените ферми и ферми тип А. Изпратени са 101 проби пасивен надзор, всички отрицателни.

На територията на област Шумен не са получавани сигнали за нерегламентирана търговия на домашни свине.

От 2020 г. до момента за регистрация на свиневъдни обекти на територията на област Шумен са подадени 231 броя заявления, от които за 212 броя са издадени удостоверения за регистрация и 60 броя разрешения за населване на лични стопанства.

На територията на Община Смядово продължава кампанията за регистрация на животновъдни обекти, като за регистрираните свиневъдни обекти – лични стопанства все още има забрана за населване. Населване се извършва само след подадено заявление по образец до ОДБХ – Шумен и последваща проверка от инспектор отдел ЗЖ и разрешение от директора на ОДБХ – Шумен.

Служители на РДГ-Шумен, ТП ДГС/ДЛС, както и концесионерите на дивечовъдни участъци продължават да извършват наблюдения и претърсвания за наличие както умрели диви свине.

Предвид гореизложеното и след запознаване с решенията на Областна епизоотична комисия, отразени в Протокол №4/01.03.2022 г., се приеха следните мерки:

1. Три пъти годишно да се провежда инвентаризация на свиневъдните обекти – лични стопанства, както следва;

* 01.04 – 31.05.2022 г.;
* 01.07 – 31.08.20222 г.;
* 01.10 – 30.11.2022 г.;

1. В срок до 10-то число на следващия месец да се представят протоколите от проведената инвентаризация по т. 1 на Областен управител на Област Шумен и директора на ОДБХ – Шумен.
2. За периода 01.04 – 31.05.2022 г. да се извърши проверка на депопулацията на лични стопанства през 2019 г., ако същите не са подновили дейността си. Протокола от извършената проверка да представи на Областен управител на Област Шумен и директора на ОДБХ – Шумен в срок до 10.06.2022 г.
3. Забранява се отглеждането на свине в стопанство тип „заден двор“, нерегистрирано по чл. 137 от ЗВД и без разрешение от Директора на ОДБХ – Шумен. Налагане на санкции при установено нарушение.
4. Забранява се заселване на лични стопанства със свине до получаване на разрешение от Директора на ОДБХ- Шумен и след оценка от Центъра за оценка на риска при ЦУ на БАБХ.
5. Забранява се свободно пасищно отглеждане на домашни свине, включително от породата „източнобалканска свиня“ и техните кръстоски.
6. Забранява се организирането и провеждането на пазари на свине.
7. Продължава кампанията по подаване на заявления за регистрация на лични стопанства.
8. Задължения на РВЛ и ОВЛ при ОДБХ – Шумен:

* Регистрираните ветеринарни лекари да извършват 4/четири/ пъти годишно клинични прегледи/проверки на биосигурността и представят резултатите в ОДБХ – Шумен;
* Официалните ветеринарни лекари веднъж годишно да провеждат проверки за биосигурност въз основа оценка на риска от ОДБХ – Шумен;
* един път месечно официалните ветеринарни лекари да извършват проверки на място в резултат на обяви в интернет пространството за нелегална търговия с живи свине;
* извършват проверки със съдействие на органите на МВР на превозни средства по параметри, зададени от ЦУ на БАБХ с цел откриване на източника на всяко заловено прасе или свински продукт (срок постоянен);
* Да предоставят информационни материали на собствениците на прасета в лични стопанства със съдействие на кметовете по населени места (срок постоянен);

1. Служителите на ТП „ДГС – Смядово“ да продължават изпълнението на мерките в горските и дивечовъдни стопанства съгласно указанията, утвърдени със Заповед №РД48-3/06.01.2020 г. на МЗХГ (претърсването за трупове на умрели и такива с нетипично поведение да се извършва по 1 човек на 100 ха площ).
2. Решенията да се сведат до знанието на заинтересованите длъжностни лица и кметове по населени места, както и да се публикуват на интернет страницата на Община Смядово.
3. Копие от протокола да се представи на директора на ОДБХ – Шумен в срок до 18.03.2022г.

ПРЕДСЕДАТЕЛ: /П/

ИВАНКА ПЕТРОВА

*Кмет на Община Смядово*

СЕКРЕТАР: /П/

ИРЕНА ВЪЛЧЕВА

ст. специалист ост